
A repcét megbetegítő Plenodomus fajok fungicid-érzékenységének vizsgálata in vitro körülmények között

Az őszi káposztarepce termesztésekor a plenodómuszos betegség jelentős növényvédelmi problémát okoz a repce termsztőknek. A betegséget két, egymással közeli rokonságban álló kórokozó idézi elő: a Plenodomus lingam és a Plenodomus biglobosus. A P. lingam hazai jelenléte és kártétele már évtizedek óta ismert, a P. biglobosus-t azonban csak néhány éve mutatták ki a hazai repcetáblákon. A P. biglobosus gombával kapcsolatban semmiféle hazai ismeret nem állt rendelkezésre a növényvédő szerek hatékonyságát illetően, azonban a külföldi tanulmányok arról számolnak be, hogy a fungicidek különböző hatékonysággal működnek a két kórokozó ellen. A két kórokozót morfológiailag nehéz megkülönbözteni, pontos azonosításuk csak molekuláris módszerek alkalmazásával lehetséges.
Vizsgálataink során specifikus piremer szettel multiplex pcr tesztet végeztünk és megállípítottuk pontosan melyik kórokozó fertőzte meg a repce növényeket.
A kórokozók fungicidekkel szembeni érzékenységét mérgezett agarlemezes módszerrel vizsgáltuk. 4 ismétlésben, 5 tiszta hatóanyagokkal dolgoztunk amik: a boszkalid (SDHI), a fluopiram (SDHI), az azoxistrobin (QoI), a piraklostrobin (QoI) és a tebukonazol (DMI). A hatóanyagokat 2, 10, 20 és 30 mg/L koncentrációban kevertük a PDA táptalajhoz. Eredményeinket a hatóanyagot nem tartalmazó kontrollal, valamint az oldószert tartalmazó kontrollal hasonlítottuk össze.
Eredményeink alapján úgy tűnik, hogy a két faj egyes hatóanyagokra eltérően reagál, valamint az egyes izolátumok között is vannak különbségek, ami a hazai populációkban a rezisztencia kialakulásának kockázatát vetíti előre.



